Tomahauc (arma)
Un tomahauc es un tipe de destrau de guèrra utilizat per lei pòbles amerindians d'America dau Nòrd. Inventat per leis Algonquians, èra inicialament fach d'una tèsta de pèira ò d'òs. Son usatge se difusèt ais autrei pòbles nòrd-americans. Après l'arribada deis Europèus sus lo continent american, lei tèstas de fèrre e d'acier venguèron la nòrma. Arma emblematica deis Amerindians estatsunidencs, foguèt tanben adoptat coma arma ò otís per fòrça colons. A ansin conoissut d'evolucions tecnicas a partir dau sègle XVIII, çò qu'a entraïnament un raprochament amb d'autrei destraus de guèrra leugiers. Uei, lei tomahaucs son totjorn utilizats coma arma blanca dins mai d'una unitat militara estatsunidenca, mai aquela preséncia es sustot simbolica. D'espròvas esportivas de lançar de tomahaucs foguèron tanben creadas e existís una produccion destinada a una venda ai toristas.

Liames intèrnes 

 Amerindians.
 Destrau.

Bibliografia 

 (fr) Claude Fohlen, Les Indiens d’Amérique du Nord, PUF, 1995.
 (fr) René Thévenin e Paul Coze, Mœurs et histoire des Indiens d’Amérique du Nord, Payot e Rivages, 2004.

Nòtas e referéncias 

Arma blanca